יאני או לורל

יאני או לורל היא אשליה שמיעתית שהפכה פופולרית במאי 2018, שבה ניתן לשמוע הקלטת אודיו קצרה של דיבור שיכול להישמע כאחת משתי מילים שונות מאד זו מזו בצלילן<ref name="Vox">.</ref> כ-53% ממעל 500 אלף המשיבים לסקר בטוויטר דיווחו ששמעו אדם אומר את המילה "לורל", בעוד שכ-47% דיווחו ששמעו קול שאומר את השם "יאני". ניתוח של תדרי הצלילים אישר ששתי קבוצות הצלילים נוכחות בהקלטה המעורבת<ref name="Katz"></ref>, אך חלק מהמשתמשים מתמקדים בצלילים בתדר הגבוה יותר ב"יאני" ולא נראה שהם שומעים את הצלילים הנמוכים של המילה "לורל". כאשר קטע האודיו מואט לתדרים נמוכים יותר, המילה "יאני" נשמעת על ידי מאזינים רבים יותר, בעוד השמעה מהירה יותר מחזקת את השמיעה של "לורל".

== רקע ==
ההקלטה המעורבת נוצרה על ידי תלמידים שניגנו את הצליל של המילה "לורל" תוך הקלטה מחדש של ההשמעה על רקע רעשי רקע בחדר<ref></ref>. קטע האודיו של המילה הראשית "לורל" מקורו ב-2007 מהקלטה של זמר האופרה ג'יי אוברי ג'ונס<ref></ref>, שאמר את המילה "לורל"<ref name="vocab"></ref> כאחת מרשימת ההגייה של 200,000 מילים באנגלית שהופקו ופורסמו על ידי vocabulary.com ב־2007 (משמעות המילה היא הצמח דפנה).<ref name="History"></ref><ref name="vocab" /> הקליפ נעשה בביתו של ג'ונס באמצעות מחשב נייד ומיקרופון, עם קצף אקוסטי לאטום רעשים.<ref name="BuzzFeed conspiracy"></ref> גילוי תופעת העמימות מיוחס לקייטי הצל, תלמידת תיכון בת 15 בג'ורג'יה, שפרסמה תיאור בפומבי באינסטגרם ב-11 במאי 2018<ref>[https://www.youtube.com/watch?v=hIa03TcwDzk Katie Hetzel, 15 yr old Flowery Branch High Freshman interview with Francesca Amiker on 11alive.com] (published to YouTube on May 18, 2018)</ref>. האשליה הגיעה לפופולריות נוספת למחרת, כאשר חברה של הצל פרסם אותה ב- Reddit,<ref name="History" /> שם היא נאספה על ידי היוטיוברית קלו פלדמן, שפרסמה עליה לאחר מכן בחשבון הטוויטר שלה.

== תרבות פופולרית ==
אנשים בולטים שהגיבו לאשליית השמיעה כללו את אלן דג'נרס, סטיבן קינג וכריסי טייגן<ref></ref>. גם לורל היילו ויאני, ששמותיהם דומים לאלו שניתנו באשליה השמיעתית, הגיבו<ref></ref>. בסרטון שפרסם הבית הלבן, חברים שונים בממשל טראמפ הגיבו למם, והנשיא דונלד טראמפ אמר, "אני שומע covfefe", כהתייחסות הומוריסטית-עצמית לציוץ "covfefe" של טראמפ עצמו בשנה דאשתקד<ref></ref><ref></ref>.

ב"גרדיאן" הושווה הקליפ למחלוקת שמלת זהב/כחול ב-2015.<ref name="Watson 2018"></ref> מספר ימים לאחר שהקליפ הפך לפופולרי, הצוות ב- Vocabulary.com הוסיף ערך נפרד למילה "Yanny", שהכיל קליפ אודיו זהה ל-"Laurel"<ref></ref>.<ref name="YannyonVocabulary.com"></ref> ההגדרה שלו מתייחסת לטרנד האינטרנט.<ref name="YannyonVocabulary.com" />

== ניתוח מדעי ==
ב-16 במאי 2018, דיווח ב"ניו יורק טיימס" ציין כי ניתוח ספקטרוגרמה אישר כי ניתן לראות את הצלילים הנוספים של "יאני" בהקלטה המעורבת<ref></ref>. הצלילים הודמו גם על ידי שילוב הברות של אותו קול Vocabulary.com שאומר את המילים "Yangtze" ו-"uncany" כשילוב של צלילים שהעניקו ספקטרוגרמה דומה לצלילים הנוספים המתוארים בהקלטה מחדש של "לורל".<ref name="Katz" />

בנג'מין מונסון, פרופסור לאודיולוגיה באוניברסיטת מינסוטה, הציע שניתן לשמוע את "יאני" בתדרים גבוהים יותר בעוד את "לורל" ניתן לשמוע בתדרים נמוכים יותר. אנשים מבוגרים, שסביר יותר שהיכולת שלהם לשמוע תדרים גבוהים יותר ירדה, שומעים בדרך כלל "לורל". קווין פרנק, מנהל האודיולוגיה בבית חולים בבוסטון אומר שהקליפ קיים על "גבול תפיסתי" והשווה אותו לאשליית קוביית נקר. דייוויד אלאיס מבית הספר לפסיכולוגיה של אוניברסיטת סידני גם השווה גם את הקליפ לקוביית נקר או אשליית הפנים/אגרטל, וכינה אותו "גירוי מעורפל מבחינה תפיסתית". בראד סטורי, פרופסור לדיבור, שפה ואודיולוגיה באוניברסיטת אריזונה אמר שהאיכות הנמוכה של ההקלטה יוצרת אי בהירות.<ref name="CNN"></ref> הנס רוטגר בוסקר, פסיכובלשן ופונטיקאי במכון מקס פלנק לפסיכו-בלשנות, הראה שאפשר לגרום לאותו אדם לשמוע את אותו קטע אודיו בצורה שונה על ידי הצגתו בהקשרים אקוסטיים שונים: אם שומעים את קטע האודיו המעורפל לאחר משפט מוביל ללא תדרים גבוהים (>1000 Hz), זה גורם לתדרים הגבוהים יותר בקליפ האודיו המעורפל הבא לבלוט יותר, וגורם לאנשים לדווח על "Yanny" במקום שבו הם אולי שמעו בעבר את "Laurel"<ref></ref>.

=== גרסאות בגובה צליל שונה ===
על ידי הזזת הצליל של האודיו המקורי לתדרים גבוהים יותר או נמוכים יותר, אותו מאזין יכול לדווח על מילים שונות<ref></ref>. הניו יורק טיימס פרסם כלי אינטראקטיבי באתר האינטרנט שלהם שמשנה את גובה ההקלטה בזמן אמת. המחוון האינטראקטיבי מאפשר להשמיע את ההקלטה בכל גובה בין 3 חצאי טונים גבוה יותר (כדי לעזור למאזין לשמוע את "לורל"), לבין 6 חצאי טון נמוך יותר (כדי לעזור למאזין לשמוע את "יאני").

== אשליות דומות ==
במאי 2018, סיפור ויראלי דומה צמח סביב סקירת וידאו של צעצוע לילדים שבו ניתן היה לשמוע את הדיבור האלקטרוני של הצעצוע כמילים "סיעור מוחות", או כביטוי "מחט ירוקה" (באנגלית), בהתאם לאיזה ביטוי המאזין הוטרם לשמוע.<ref name="Telegraph"></ref> <ref></ref><ref></ref> אחרים גם דיווחו ששמעו "סיעור ירוקה" או "מחט מוחות" (באנגלית)<ref></ref><ref></ref>.

האשליה יוחסה לאיכות הירודה של הקלטת השמע של הצעצוע. ולרי חזן, פרופסור למדעי הדיבור באוניברסיטת קולג' בלונדון, אמרה על הסרטון כי "כאשר אתה מתמודד עם אות אקוסטי שהוא מעט מעורפל מכיוון שהוא באיכות נמוכה או רועש, המוח שלך מנסה את 'ההתאמה הטובה ביותר' בין מה שנשמע והמילה הצפויה".

== לקריאה נוספת ==
* אשליה שמיעתית
* אפקט מקגורק

== הערות שוליים ==

קטגוריה:2018 במדע
קטגוריה:יצירות משנת 2007
קטגוריה:תופעות אינטרנט
קטגוריה:אשליות